Lakaat a ran al levr-mañ da glasel nhall ket bout dichizet.  Taolenniñ a ra an Tad Medar ar vuhez en deus anavezet en e yaouankiz e bro-leon, dindan pennadoù berr o  renkañ an traoù dre demoù. Skritur lemm, daoulagad ken lemm all, un den lemm a spered e oa ivez pa ya e daolennoù un tammig pelloch eget an dezrevelliñ eeun : trifennek eo ar gevredigezh a ginnig deomp, renet war un dro gant an Aotrou Doue, an Aotrou person hag an Aotrou maner, asambles pe o sachañ pep hini diouzh e du hervez…  Ar brezhoneg a ra gantañ en e levr a blij din kalz. Eeun kenañ eo, aes da lenn, met blazet mat ha leun a skeudennoù. Ur bern traoù zo da dennañ dioutañ evit o adimplijout  war-lerch.  Me gav din e tlefe bezañ kinniget aliesoch al levr-mañ dan dud a zesk brezhoneg : simpl, yach hag o tepegnañ mat sevenadurezh Breizh gwezhall. Met mat eo evit neus forzh piv ne anavez ket choazh, ha mat ivez da adlenn diouzh ho choant !